Twee Suid Afrikaners het op ’n Griekse eiland ’n Griekse visserman raakgeloop wat heel verstaanbare Engels kon praat. Hulle het lekker gesels, toe die een Suid Afrikaner aan die visserman se 14 jarige seun ’n lapelwapentjie sien. Hy was ’n groot versamelaar van lapelwapens! “Sê vir jou seun ek wil graag daardie lapelwapentjie van hom koop. Ek is ’n versamelaar van lapelwapentjies. Ek wil dit nie verniet hê nie, ek wil daarvoor betaal.”
So hou dit vir ’n hele tydjie aan - die Suid Afrikaner pleit, die pa pleit, maar niks gebeur nie. Toe skielik haal die seun die wapentjie af en steek dit aan die Suid Afrikaner se lapel vas. Die Suid Afrikaner was stomgeslaan.“Vra hom wat dit kos en sê vir hom ek is baie dankbaar en bly”, was die Suid Afrikaner se reaksie. Die pa praat weer met sy seun. “Wat sê hy - hoeveel moet ek betaal?” wou die Suid Afrikaner weet. Die man antwoord “My seun sê dat hy niks daarvoor wil hê nie. Hy sê dat as jy iets regtig baie liefhet, jy dit nie kan verkoop nie. Dit het geen prys nie. Jy kan dit alleen maar net weggee.”
Terwyl ’n vrou een aand die tafel dek en haar dogtertjie haar help, hak die dogtertjie skielik af: “As ek kon kies, sou ek liewers ’n lepel wees!” “’n Lepel? Wat van ’n mes of ’n vurk?” wou die mamma by haar dogtertjie weet.“Vurke is te gryperig - hulle steek altyd goed en neem goed asof dit hulle s’n is!” “Goed, wat van ’n mes?” “Nee, messe is scary. Hulle maak jou bang… hulle sny dinge op en vernietig dit, jy kan nie regtig met hulle eet nie!” “Maar”, het die dogtertjie aangepraat, “lepels kan baie goed optel en dit selfs aangee. Hulle is net…” “Goed, oulik en glad en vriendelik.” stel haar ma voor. Die dogtertjie se hele gesig het opgehelder: “Mamma, ek wil ’n lepel wees!”
Teenoor dit is daar mense wat soos vurke is. Soos die dogtertjie sê, vurke is gryperig. Hulle het nooit geleer om te gee nie. Hulle gun nie vir ander mense enigiets nie. Vir hulle gaan dit net oor hulleself, wat hulle uit iets kan kry.
In die teks word messe en vurke mense verteenwoordig deur Judas. Judas was deel van die geloofgemeenskap, maar hy het sy eie agenda gehad. Hy wou homself verryk. Dit gaan nie vir Hom oor ‘n commitment aan Jesus nie, dit gaan vir hom oor wat hy kan kry uit sy verbintenis aan Jesus. Hy volg vir Jesus op sy voorwaardes.
Die olie wat sy gebruik is afkomstig uit Indië, daarom was dit baie duur en is gewoonlik net gebruik by spesiale feeste. Vir iemand soos Maria kos dit ‘n jaar se salaris. Maar sy is bereid om dit te gee, omdat sy lief is vir Jesus
’n Man is in ’n droom op ’n toer na die hel geneem. Hy kon sy oë nie glo nie ’n wonderlike feesmaal in swart potte wat gevul is met smullekker disse, het oral rondgestaan! Maar al die mense lyk soos brandmaer koeie, skreeu van die hongerte en is onaangenaam met mekaar - want hulle het sulke lang houtlepels gehad wat maak dat hulle nie dié heerlike kos by hul monde kon uitbring nie.